এদিকে, অধ্যাপক এ এফ এম রেজাউল করিম সিদ্দিকী হত্যার বিচারে চার মন্ত্রীর আশ্বাস পেয়ে চলমান আন্দোলন স্থগিত করেছে রাজশাহী বিশ্ববিদ্যালয় শিক্ষক সমিতি। স্বরাষ্ট্রমন্ত্রী আসাদুজ্জামান খাঁন কামাল, শিক্ষামন্ত্রী নুরুল ইসলাম নাহিদ ও পররাষ্ট্র প্রতিমন্ত্রী শাহরিয়ার আলম বিশ্ববিদ্যালয়ের কাজী নজরুল ইসলাম মিলনায়তনে সুধী সমাবেশে যোগ দেন। এর আগে তারা প্রয়াত অধ্যাপক রেজাউল করিম সিদ্দিকীর বাসভবনে গিয়ে স্বজনদের সঙ্গে সাক্ষাত করেন। পরদিন স্বাস্থ্যমন্ত্রী মোহাম্মদ নাসিমও আসেন বিশ্ববিদ্যালয়ে। বিশ্ববিদ্যালয় সিনেট ভবনে ১৪ দলের নেতাকর্মীদের সঙ্গে শিক্ষক-শিক্ষার্থীদের মতবিনিময় সভায় যোগ দেন তিনি। চলমান আন্দোলন কর্মসূচি আপাতত স্থগিত করার সিদ্ধান্ত গ্রহণ করেছে শিক্ষক সমিতি। দোষীদের শনাক্তকরণ এবং শাস্তিবিধানে সরকারি দপ্তরসমূহের আন্তরিকতার অভাব দেখা গেলে শিক্ষক সমিতি কঠোর কর্মসূচি গ্রহণ করবে । গত ২৩ এপ্রিল থেকে তারাহত্যাকারীদের বিচার দাবিতে মৌন মিছিল, মানববন্ধন, প্রতিবাদ সমাবেশসহ বিভিন্ন কর্মসূচি করে আসছিল।